Tuomas Määttä

Tuomas Santeri Määttä (s. 17. huhtikuuta 1996) on suomalainen jääpalloilija, joka edustaa Venäjän pääsarjassa pelaavaa SKA-Neftjanikia. Pelipaikaltaan Määttä on keskikenttäpelaaja.http://www.botnia69.kotisivukone.com/joukkue1/pelaajat.html?p=78044 Hän on kuulunut myös Suomen jääpallomaajoukkueeseen.http://www.finbandy.fi/sjpl/doc/MOpelaajat.pdfhttp://www.finbandy.fi/sjpl/doc/MOmaalit2016.pdf

 Ura 
Botnia (2011–2016)
Suomessa Määttä edusti Botnia-69:ää, jonka Bandyliigassa pelaavassa edustusjoukkueessa hän debytoi kaudella 2011–2012. Myöhemmin hän toimi myös joukkueen kapteenina.http://www.finbandy.fi/fi/?p=7207 Ruotsiin hän siirtyi Suomen-mestaruuteen päättyneen kauden 2015–2016 jälkeen. Mestaruuskaudella Määttä voitti Bandyliigan pistepörssin niin runkosarjassa kuin pudotuspeleissäkin.http://www.botnia69.kotisivukone.com/uutiset.html?a100=49811
Edsbyns IF (2016–2020)

Määttä edusti ruotsalaista Edsbyns IF:ää yhteensä neljän kauden ajan. Kolme kausista päättyi Ruotsin mestaruuteen. Kauden 2019-2020 päätteeksi Määttä valittiin ensimmäisenä suomalaisena vuoden pelaajaksi Ruotsissa.https://yle.fi/urheilu/3-11291360 Edsbyns IF-kausina Määttä valittiin Vuoden jääpalloiijaksi Suomessa 2017,http://www.finbandy.fi/fi/2017/05/tuomas-maatta-vuoden-jaapalloilija/  2018http://www.finbandy.fi/fi/2018/05/tuomas-maatta-vuoden-jaapalloilija-2/  ja 2020http://www.finbandy.fi/fi/2020/09/kauden-2019-2020-parhaat/ .

SKA-Neftjanik (2020–)
Kesällä 2020 Määttä siirtyi Venäjän Superliigaan SKA-Neftjanikiin.https://yle.fi/urheilu/3-11292839. Määttä solmi seuran kanssa vuoden mittaisen jatkosopimuksen keväällä 2021.http://www.rusbandy.ru/news/14852/ Pronssiin päättyneen kauden 2020–2021 jälkeen Määttä valittiin toisena suomalaisena Sami Laakkosen jälkeen Superliigan 22:n parhaan pelaajan joukkoon.http://www.rusbandy.ru/news/14928/

Määttä oli ehdolla vuoden 2020 urheilijaksi.

Määtän toinen kausi SKA:n riveissä päättyi tappioon pronssiottelussa Kuzbass Kemerovoa vastaan. Välierien aikana Määttä joutui kritiikin kohteeksi päädyttyään osaksi Venäjän sotatoimia Ukrainassa tukevaa Z-muodostelmaa.https://www.hs.fi/urheilu/art-2000008674708.html Määttä kertoi ottelun jälkeen tilanteen tulleen vastaan nopeasti ja ettei hän ollut etukäteen tietoinen muodostelman merkityksestä.https://www.is.fi/urheilu/art-2000008677919.html

Määttä päätti kesällä 2022 jatkaa uraansa Venäjällä ja näin ollen hänet suljettiin pois Suomen maajoukkueesta. Määtän mukaan jatkosopimus oli allekirjoitettu jo 1. helmikuuta ja hän päätti kunnioittaa voimassa olevaa sopimusta vaikka sai tarjouksia myös muilta seuroilta.https://www.iltalehti.fi/muutlajit/a/5e39d0fd-fe5e-4129-875b-0a908d47fae0

Kausi 2022-2023 alkoi SKA-Neftjanikin osalta Venäjän cupin mestaruudella. Määttä teki loppuottelussa HK Jeniseitä vastaan neljä maalia.http://www.rusbandy.ru/news/16150 Superliigakauden päätteeksi Määtän SKA juhli Venäjän mestaruutta.http://www.rusbandy.ru/news/16653 Määtästä tuli samalla neljäs pelaaja Petteri Lampisen, Sami Laakkosen ja Mika Mutikaisen jälkeen, joka on voittanut Venäjän mestaruuden. Mestaruuskauden päätteeksi Määttä solmi uuden kaksivuotisen sopimuksen SKA:n kanssa.http://www.skabandy.ru/index.php?r=post&id=1160 Mestaruuskauden osalta Määttä valittiin myös toista kertaa Superliigan 22:n parhaan pelaajan joukkoon.http://www.rusbandy.ru/news/16715/

Kauden 2023-2024 alussa Määtän kaksoisveli Tommi saapui vahvistamaan SKA-Neftjanikin joukkuetta.https://www.mtvuutiset.fi/artikkeli/suomen-maajoukkuepelaaja-siirtyy-venajalle/8742908#gs.8a0bem Seura ei kuitenkaan kyennyt toistamaan edellisen kauden menestystään. Venäjän Cupissa joukkue tippui puolivälierissä ja Superliigassa joukkueen loppusijoitus oli neljäs.http://www.rusbandy.ru/news/17442/ Kausi oli kuitenkin Määtälle henkilökohtaisella tasolla hyvä. Kauden päätteeksi hänet valittiin kolmatta kertaa Superliigan 22:n parhaan pelaajan joukkoon.http://www.rusbandy.ru/news/17505/

Kauden 2024-2025 päätteeksi SKA-Neftjanik palasi mitalikantaan voittamalla Superliigan pronssia. Määttä sijoittui liigan pistepörssissä kolmanneksi. Kauden päätteeksi Määttä teki SKA:n kanssa yhden kauden mittaisen jatkosopimuksen.http://www.rusbandy.ru/news/18325/ Lisäksi Määttä valittiin neljännen kerran Superliigan 22:n parhaan pelaajan joukkoon.http://www.rusbandy.ru/news/18378/

Määttä voitti Superliigan runkosarjan pistepörssin kaudella 2025-2026. 22 runkosarjaottelussa Määttä teki tehot 37 + 30. 

 Maajoukkueura 

Määttä on edustanut Suomea neljä kertaa MM-kilpailuissa vuosina 2016–2019. Vuonna 2016, jolloin Suomi saavutti hopeaa, Määttä valittiin toimittajien valitsemaan kisojen tähdistöön.http://www.botnia69.kotisivukone.com/uutiset.html?40395 

Määttä suljettiin pois Suomen maajoukkueringistä Jääpalloliiton hallituksen päätöksellä elokuussa 2022 hänen jatkaessa pelaajauraansa Venäjän pääsarjassa huolimatta Venäjän käymästä hyökkäyssodasta Ukrainassa.

 Yksityiselämä 

Määttä on kotoisin Vantaalta.https://yle.fi/urheilu/3-12067372 Myös Määtän veljet Teemu ja Tommi ovat jääpalloilijoita. Poikien isä Esa Määttä on menestynyt ex-jääpalloilija ja valmensi Botnia-69:n Suomen-mestariksi vuonna 2016http://www.botnia69.kotisivukone.com/uutiset.html?a100=50682.

 Saavutukset 

Henkilökohtaisesti

 Vuoden pelaaja Ruotsissa: 2020

 Elitserienin vuoden tulokas: 2016-2017

 Suomen vuoden jääpalloilija: 2017, 2018, 2020, 2021http://www.finbandy.fi/fi/2021/05/jaapallokauden-parhaat-valittu-maatta-ja-simola-vuoden-parhaat/ 

 Urheilutoimittajain liiton vuoden jääpalloilija: 2017, 2018, 2020, 2021

 Bandyliigan paras pelaaja: 2015 ja 2016

 Bandyliigan runkosarjan paras pistemies: 2016

 Bandyliigan kuukauden pelaaja: Marraskuu 2015

 Venäjän Superliigan kausittain valitun 22 parhaan pelaajan joukossa: 2020-2021, 2022-2023, 2023-2024, 2024-2025

Seurajoukkueessa:
 Suomen mestaruus: 2016 (Botnia)
 Suomen Cup: 2016 (Botnia)
 Ruotsin mestaruus: 2017, 2018 ja 2020 (Edsbyns IF)
 Ruotsin Cup: 2019 (Edsbyns IF)
 Venäjän Superliigan mestaruus: 2023 (SKA-Neftjanik)
 Venäjän Superliigan pronssi: 2021, 2025 (SKA-Neftjanik)
 Venäjän Cup: 2022 (SKA-Neftjanik)
 Venäjän Super Cup: 2021, 2022 (SKA-Neftjanik)

Maajoukkueessa:
 MM-hopea: 2016
 MM-pronssi: 2017, 2018 ja 2019
 Poikien Maailmanmestaruus: 2013.

 Lähteet 

 Aiheesta muualla 
Tuomas Määttä International Bandy Databasessa

Luokka:Suomalaiset jääpalloilijat
Luokka:Vuonna 1996 syntyneet
Luokka:Elävät henkilöt